**Tájékoztató és figyelem felhívás a temetői sírhelyek megváltásával kapcsolatban**

Tájékoztatjuk a temetőben lévő sírok gondozóit, hogy az Önkormányzat képviselő-testülete az 1999. évi XLIII. törvény által előírt kötelezettségének eleget téve megalkotta a temetők használatának és a temetkezési tevékenységek helyi szabályairól szóló 12/2013. (IX.27.) önkormányzati rendeletét. Ez a rendelet a sírhelyek megváltásáról is rendelkezik.

**A sírhelymegváltás 2016. június 1. utáni temetéseknél kötelező.**

**Felhívjuk a hozzátartozók figyelmét továbbá, hogy a 25 évvel korábban létesített sírhelyeket is meg kell váltani 2016. december 31-ig.**

**Aki ilyen sírhelyet szeretne megváltani, az megteheti az Önkormányzati Hivatalban.**

**Amennyiben a megváltás elmarad, úgy a temető fenntartója 2017. január 1. után rendelkezik a meg nem váltott sírokba történő újra temetésről.**

A megváltandó sírhelyekkel kapcsolatban információt személyesen ügyfélfogadási időben tudunk nyújtani az Önkormányzati Hivatalban.